कार और बैलगाड़ी की टक्कर बैल की मौत तीन लोग घायल
भास्कर संवाददाता | महिदपुर रोड़
नागदा मार्ग पर मंगलवार शाम एक बैलगाड़ी और कार की टक्कर में बैल की मौत हो गई तथा बैलगाड़ी चालक सहित कार में सवार दो लोग घायल हो गए। ग्राम कोलूखेड़ी के राधास्वामी सत्संग तिराहे पर शाम 7 बजे नागदा की ओर से आ एक वेगनआर कार की सामने से आ रही एक बैलगाड़ी से आमने-सामने की टक्कर हो गई। इससे एक बैल की मौके पर ही मौत हो गई। बैलगाड़ी चालक रामाजी पिता पूनाजी (60) निवासी कोलूखेड़ी और वेगनआर में सवार लोक निर्माण विभाग के एसडीओ महेंद्रसिंह चौहान व उपयंत्री अजय वर्मा के घायल हो गए। इस पर उन्हें जिपं सदस्य प्रतापसिंह चौहान ने नागदा के जनसेवा में भर्ती करवाया। घटनास्थल पर सूचना मिलते ही ताल थाने की 100 नं. सेवा व खारवां चौकी प्रभारी पवनकुमार यादव टीम के साथ घटनास्थल पर पहुंचे। वेगनआर को समीप थाने महिदपुर रोड पर पहुंचाया गया। नागदा महिदपुर रोड मार्ग का आवागमन चालू हो गया।
इस तरह हुई वेगनआर और बैलगाड़ी की टक्कर।
bho_Deva bho_Deva hin_Deva bho_Deva